text: Hvem malede akvarellen?
  30 september 2015 kl. 15.42
  Det har været det store spørgsmål, efter H.M. Dronningen til Jørn Pedersen, Koldings borgmesters, store overraskelse afslørede, at det ikke var hende, der havde malet akvarellen. 
  Kan du huske den her akvarel?
  Akvarellen gik landet rundt, efter H.M. Dronning Margrethe til Unesco-indvielsen i Christiansfeld afslørede, at hun ikke havde malet den farverige lille version af Christiansfeld, som Koldings borgmester, Jørn Pedersen, ellers proklamerede foran et publikum i Christiansfeld.
  Efterfølgende har Kolding Kommune iværksat en mindre undersøgelse for at finde ophavsmanden til akvarellen. Og borgmester Jørn Pedersen (V) kan nu afsløre resultatet af undersøgelsen.
  - Vi ved simpelthen ikke, hvem kunstneren er. Og det er jeg selvfølgelig vildt nysgerrig på, siger Jørn Pedersen.
  Kolding Kommune har ganske enkelt ikke fundet frem til kunstneren bag. Det står dog klart, at H.M. Dronningen har skrevet under på papiret, hvorpå akvarellen er malet. Historien bliver dog ikke mindre god af den grund.
  